Як рыхтуецца да фэсту ў Будславе нацыянальны «Карытас» | Каталіцкі Веснік
— Якім бачыць сябе «Карытас» праз пяць гадоў? Да чаго імкнецца і чаго хоча дасягнуць?— Планаў і жаданняў вельмі шмат, але найбольш хацелася б, каб праз пяць гадоў слова «Карытас» не выклікала ў людзей неразуменне і разгубленасць.
Напрыклад, «Карытас» у Беларусі складаецца з адной нацыянальнай арганізацыі (офіс знаходзіцца ў Мінску), 4 дыяцэзіяльных арганізацый з цэнтрамі ў Мінску, Гродне, Віцебску і в. Чарнаўчыцы Брэсцкай вобласці. Парафіяльныя арганізацыі працуюць у 486 парафіях па ўсёй краіне. Наш штат у цэлым — гэта дзясяткі супрацоўнікаў і валанцёраў.Валанцёрам у «Карытас» можа быць кожны, хто хоча дапамагаць іншым, хоча праявіць сябе і зрабіць штосьці добрае.
Але большасць людзей звычайна хочуць дапамагаць адрасна, г.зн. наўпрост людзям у патрэбе. Напрыклад, наведваць дзяцей у інтэрнатах ці дапамагаць бяздомным.У такім выпадку мы перадаём кантакт гэтага чалавека нашым дыяцэзіяльным арганізацыям, якія далей узгадняюць мэты і жаданні валанцёра і, адпаведна, прапаноўваюць варыянты супрацоўніцтва.
дабрачыннасць Карытас	2018-06-25